Document ID: 31982R2923

KOMISSION ASETUS (ETY) N:o 2923/82,
annettu 29 päivänä lokakuuta 1982,
asetusten (ETY) N:o 368/77 ja (ETY) N:o 443/77 muuttamisesta rasvattoman maitojauheen denaturointimenetelmien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 7 artiklan 5 kohdan,
sekä katsoo, että
komission asetuksessa (ETY) N:o 368/77(), sellaisena kuin se on viimeksi muutettuna asetuksella (ETY) N:o 2592/82(), ja komission asetuksessa (ETY) N:o 443/77(), sellaisena kuin se on viimeksi muutettuna asetuksella (ETY) N:o 2592/82, säädetään erityistoimenpiteistä, joilla kannustetaan rasvattoman maitojauheen käyttämistä sikojen ja siipikarjan rehuksi myymällä sitä alennettuun hintaan; asetuksen (ETY) N:o 368/77 liitteessä tarkoitetut denaturointimenettelyt mahdollistavat erityisesti tämän tuotteen käyttämisen porsaiden rehuksi; tähän mennessä myydyt määrät eivät kata asetettua tavoitetta, jonka mukaan vuonna 1982 oli myytävä riittävän suuri määrä; myyntihintaa olisi alennettava samalla poissulkien näiden asetusten mukaisesti myytyjen rasvattoman maidon määrien korvaamisen komission asetuksen (ETY) N:o 1725/79(), sellaisena kuin se on viimeksi muutettuna asetuksella (ETY) N:o 232/82(), mukaisesti korkeampaan hintaan myydyillä määrillä; tämän vuoksi on tarpeen mukauttaa denaturointimenettelyjä ja niitä koskevia määräyksiä, ja
maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 368/77 seuraavasti:
1. Korvataan 16 artiklan 3 kohdan toinen alakohta seuraavasti:
"- käytetystä denaturointi- tai rehuihin suorasta sekoitusmenettelystä (I H-I L ja II L-II U)."2. Korvataan liite tämän asetuksen liitteellä.
2 artikla
Korvataan asetuksen (ETY) N:o 443/77 8 artiklan 2 kohdan toinen alakohta seuraavasti:
"- käytetystä denaturointi- tai rehuihin suorasta sekoitusmenettelystä (I H-I L ja II L-II U)."
3 artikla
Tämä asetus tulee voimaan 2 päivänä marraskuuta 1982.
Tämän asetuksen säännöksiä ei sovelleta tuotteisiin, jotka on myyty:
- asetuksen (ETY) N:o 368/77 mukaisesti, jos erityisessä tarjouskilpailussa tarjousten esittämiselle annetun määräajan päättymispäivä on ennen tämän asetuksen voimaantuloa,
- asetuksen (ETY) N:o 443/77 mukaisesti, jos myyntisopimus on tehty ennen tämän asetuksen voimaantuloa.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä lokakuuta 1982.

Labels: 17
6